Adax

Adax AS er en norsk produsent og leverandør av elektriske varmeovner og tørkeprodukter, med hovedkontor i Svelvik. Selskapet ble etablert av Svelvik papirfabrikk i 1948 som Svelvik Elektro-Mekanisk. Ingeniør Auen Daniel Auensen var teknisk leder frem til 1956, og designet da en håndholdt kjøkkenmikser med modellnavnet ADAX. Denne ble raskt svært populær, og selskapet skiftet fra 1960 navn til ADAX.

Adax leverer ulike typer elektriske ovner: veggmonterte ovner, vifteovner (også keramiske), gulvovner (også oljefylte), baderomsovner, skotørkere, tørkehyller og styresystemer.  Produksjonen foregår i dag i Panevėžys i Litauen. Fra 2023 eies selskapet av Glen Dimplex. 

 Referanser 

Kilder
 «Om Adax», fra selskapets nettsted



Kategori:Selskaper etablert i 1948
Kategori:Elektronikkselskaper
Kategori:Norske industriselskaper
Kategori:Næringsliv i Drammen
Kategori:Svelvik